ང་སྤྱི་འཐུས་སྐབས་བཅུ་དྲུག་པའི་ནང་སླེབས་མ་ཐགམི་མང་ལ་འཚམས་གཟིགས་སུ་འགྲོ་ས་ལ་དྭགས་འཁེལ་སོང་ལ།ལས་དོན་ཕྱོགས་སྐྱོད་དུ་འགྲོ་ས་བལ་ཡུལ་མཐའ་མཚམས་འཁེལ་སོང་།དེ་ནི་རང་མོས་ལྟར་བདམས་པ་མ་ཡིན་པར་སྤྱི་འཐུས་རྒྱུན་ལས་ཀྱིས་རྒྱན་བརྒྱབ་སྟེ་བབས་པ་རེད།ང་ལ་ལས་ཀྱིས་བསྐོས་པའི་ས་གནས་དེ་གཉིས་ནི།རྒྱལ་བལ་འབྲུག་གསུམ་ནང་བོད་པའི་གཞིས་ཆགས་༤༥ཙམ་ཡོད་པའི་ཁྲོད་ནས།དྷ་རམ་ས་ལ་དང་བར་ཐག་རིང་ཤོས།ཕ་ཡུལ་གངས་ལྗོངས་དང་བར་ཐག་ཉེ་ཤོས།འཚོ་བའི་མཐུན་རྐྱེན་སྐྱོ་ཤོས།ས་མགོ་མཐོ་ཞིང་གནམ་གཤིས་གྲང་བ།སྐྱབས་བཅོལ་བོད་མིའི་སྤྱི་ཚོགས་ནང་འབྲོག་ལས་གཉེར་བཞིན་པའི་གཞིས་ཆགས་ཁོ་ན་དེའང་ཡིན་ཟེར་ཆོག